Fruges conditrices
Fruges conditrices agriculturae neolithicae, Anglice founder crops ab eruditis quibusdam appellatae, sunt plantae utiles a colonis Asiae occidentalis, et praecipue regionis quae appellatur Luna Fertilis, primum millennio fere X a.C.n. cultae. Inter oppida antiquissima huius culturae ab archaeologis repertae enumerare oportet Iericho, ante annum 9 000 a.C.n. frequentatum, seriemque locorum inde boream et orientem versus usque ad Iracum septentrionale tendentem et paulo antea habitatorum. Addere oportet locos nonnullos Iraniae occidentalis ad radices montis Zagrii. Fruges huius traditionis principales sunt: Triticum monococcum Triticum turgidum ssp. dicoccon Hordeum vulgare Lens culinaris Pisum sativum Cicer arietinum Vicia ervilia Linum usitatissimum Ad has plantas, ita a multis enumeratae, addere suadent nonnulli: Secale cereale Vicia faba Etiam alias addere suadent Dorianus Fuller et alii, abnuentibus Shahal Abbo et aliis: Triticum urartu Triticum timopheevi Avena sterilis Vicia peregrine Lathyrus sativus Lens nigricans Ficus carica